גדעון אונה

גדעון אונה (נולד ב-13 במאי 1980) הוא זמר-יוצר וסופר ישראלי.

ביוגרפיה
נולד וגדל בקיבוץ עין כרמל, נכדם של מייסדי הקיבוץ. החל לנגן בגיל 13, בעיקר גיטרה בס. למד במגמת מוזיקה בתיכון מועצה אזורית חוף הכרמל.

עשה שנת שירות בקיבוץ לוטן בערבה והקדיש מזמנו לכתיבת שירים. באותה תקופה כתב את השיר "הבלדה על אביגדור" – שיר על סיפורו של אביגדור קהלני – אותו כתב לאחר קריאת הספר "עז 77" אותו מצא בספריית הקיבוץ. השיר הוא מעין סיכום של הספר. השיר הוקלט והופק בעזרת בן קיבוצו וחברו של גדעון, עילי בוטנר, בשנת 2008.

בצה"ל שירת בחיל המודיעין. שירת תקופה במילואים ביחידת אית"ן אך פרש בשלב מסוים. לאחר השירות עבד במספר עבודות זמניות, בין היתר הפעיל פאב בקיבוץ ילדותו.

בגיל 26 עבר לתל אביב והחל בתהליך של חזרה בתשובה בדרכו של רבי נחמן מברסלב.

ב-2012 יצא אלבומו "ציפורי השבת". בהפקת האלבום שותפים יותם ועילי בוטנר, יובל גרשטיין ואלון פנר.

לאחר סיום הפקת האלבום למד בבית הספר למוזיקה "רימון". לאחר מכן החל לעבוד בתור מדריך ומנחה קבוצות עם פגועי נפש באגודה לבריאות הציבור.

ב-2013 למד הנחיית קבוצות בגישה הוליסטית רוחנית במכון וינגייט.

בשנים 2014–2020 עבד עם צעירים על הספקטרום האוטיסטי במסגרות שונות. במקביל הקליט והוציא עוד סינגלים, ביניהם "אבא אבא".

לאחר מכן למד חינוך מוזיקלי במכללת תל חי, ולאחר שסיים התחיל ללמוד לתואר ראשון במוזיקה באוניברסיטת חיפה.

במרץ 2024 יצא ספרו הראשון של גדעון "זכות הנפש" בהוצאת ביטאון שירה.

בשנת 2025 יצא הסינגל Modest Love – דואט באנגלית עם הזמרת האמריקאית Kayle Halperin.

חיים אישיים
בשנת 2017 התחתן עם אפרת שוכר. לזוג שני בנים ובת.

אונה מתמודד עם מאניה חד קוטבית. ומשלב ביצירתו ובעבודתו עם נפגעי נפש ובעלי צרכים מיוחדים תובנות שרכש עם מחלתו.

 פרסים והוקרות 

 מלגת לימודים במכללת לוינסקי במסגרת קורס למוזיקה נגישה מעמותת "תו המשווה"

 מלגת הקרן לעידוד יוצרים של אקו"ם

 מלגת קרן הכט למוזיקאים מצטיינים

 מלגת קרן חבצלת החדשה של התנועה הקיבוצית

 פעילות קהילתית 
אונה הוא פעיל חברתי גם בקיבוצו עין כרמל. שותף להקמת יוזמות רוחניות-חינוכיות, ופרסם טורים אישיים ("בגילוי לב") בפורומים קיבוציים.

 כתיבה רוחנית 
אונה פרסם חוברות ומאמרים העוסקים בתודעה יהודית והתעוררות רוחנית. בין פרסומיו:
 המדריך הקטן להארה רוחנית על פי היהדות
  זכות הנפש – ספר שיצא בהוצאת ביטאון שירה

 דיסקוגרפיה 
 אלבומי אולפן 
 2012: ציפורי שבת

 סינגלים 
 2025: Modest Love (בהשתתפות Kayle Halperin

קישורים חיצוניים
כתבה במגזין זמן קיבוץ
 גדעון אונה באתר "my song"
 גיא טנא, גדעון אונה - ציפורים של שבת, ביקורת על האלבום באתר "דוגרי נט", 21 ביולי 2013





https://plasticmag.co.uk/2025/10/gideon-unna-links-with-kaley-halperin/

https://www.cageriot.com/post/gideon-unna-delivers-a-soulfully-intimate-masterpiece-with-modest-love-ft-kaley-halperin

https://musechronicle.com/2025/10/27/what-is-love-a-soulful-reflection-on-connection-a-fruit-borne-by-the-united-efforts-of-gideon-unna-kaley-halperin/

https://odysseymagazines.com/music-1/tag/Gideon+unna+Ft.+Kaley+Halperin

https://www.mastriamag.com/2025/10/review-of-gideon-unnas-what-is-love.html

https://beachhousemag.co/gideon-unna-what-is-love/

https://www.apollosharp.in/blog/song-review/-folk-gideon-unnas-what-is-love
קטגוריה:זמרים ישראלים
קטגוריה:משוררים ישראלים
קטגוריה:פעילים חברתיים ישראלים
קטגוריה:בוגרי בית הספר משותף חוף הכרמל
קטגוריה:בוגרי רימון בית ספר למוסיקה
קטגוריה:אמנים ישראלים שחזרו בתשובה
קטגוריה:חסידי ברסלב
קטגוריה:עין כרמל (קיבוץ): אישים
קטגוריה:ישראלים שנולדו ב-1980